Ու քանի որ լավ կյանքով ապրող ՀՀԿ-ական պատգամավորը ցանկություն չունի հավատալու վատ կյանքով ապրողներին, նա նաև պիտի չհավատա այն փաստին, թե մարդիկ շարունակում են անվերադարձ լքել Հայաստանը` սոցիալական վատ վիճակով պայմանավորված: Իր տարակարծությունը հիմնավորելու համար վերջինս պարզապես դիմում է մի դատողության օգնությանը, ինչին կարելի է հանգիստ սրտով «փուչիկի տրամաբանություն» անվանել, քանի որ ուռուցիկ լինելով հանդերձ սնամեջ ու դատարկ է: Ավագյանն ասում է. «Համամիտ չեմ, որ արտագաղթը պետք է կապենք տնտեսական վատ վիճակի հետ: Հիմա դրսում հնարավոր է ավելի բարեկեցիկ, ավելի լավ ապրել, դրա համար էլ մարդիկ գնում են»,- եզրափակում է նա` մեզ իսպառ զրկելով որևէ եզրակացություն անելու իրավունքից: